CELEX: 62009CO0091
Language: lt
Date: 2010-03-26 00:00:00
Title: 2010 m. kovo 26 d. Teisingumo Teismo (penktoji kolegija) nutartis.#Eis.de GmbH prieš BBY Vertriebsgesellschaft mbH.#Prašymas priimti prejudicinį sprendimą: Bundesgerichtshof - Vokietija.#Procedūros reglamento 104 straipsnio 3 dalies pirma pastraipa - Prekių ženklai - Internetas - Reklama raktinių žodžių pagrindu ("keyword advertising") - Prekių ženklo savininko konkurento skelbimo rodymas remiantis su šiuo prekių ženklu sutampančiu raktiniu žodžiu - Direktyva 89/104/EEB - 5 straipsnio 1 dalies a punktas.#Byla C-91/09.

2010 m. kovo 26 d. Teisingumo Teismo (penktoji kolegija) nutartis Eis.de prieš BBY Vertriebsgesellschaft
      (Byla C‑91/09)
      „Procedūros reglamento 104 straipsnio 3 dalies pirma pastraipa – Prekių ženklai – Internetas – Reklama suvedus raktinius žodžius („keyword advertising“) – Prekių ženklo savininko konkurento skelbimo rodymas suvedus su šiuo prekių ženklu sutampantį raktinį žodį – Direktyva 89/104/EEB – 5 straipsnio 1 dalies a punktas“
      Teisės aktų derinimas – Prekių ženklai – Direktyva 89/104 – Prekių ženklo savininko teisė uždrausti tretiesiems asmenims naudoti prekių ženklui tapatų žymenį tapačioms prekėms – Reklama teikiant nuorodų teikimo internete paslaugą – Savininko teisės sąlyga (Tarybos direktyvos 89/104 5 straipsnio 1 dalies a punktas) (žr. 28 punktą)
      Dalykas 
      
         Prašymas priimti prejudicinį sprendimą – 
               Bundesgerichtshof Karlsruhe
                – 1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais,
                  suderinti (OL L 40, 1989, p. 1; 2004 m. specialusis leidimas lietuvių k., 17 sk., 1 t., p. 92) 5 straipsnio 1 dalies a punkto
                  išaiškinimas – Į prekių ženklą panašaus žymens nurodymas interneto paieškos serverį eksploatuojančiam paslaugų teikėjui tam,
                  kad įrašius šį žymenį kaip ieškomą žodį ekrane automatiškai atsirastų prekių arba paslaugų, identiškų prekėms ir paslaugoms,
                  kurioms buvo įregistruotas nagrinėjamas prekių ženklas, reklama („keyword advertising“) – Prekių ženklo savininko sutikimo
                  nebuvimas – Tokio prekių ženklo naudojimo kvalifikavimas kaip „vartojimo“ pagal minėtą nuostatą
               
            Rezoliucinė dalis
      
         
                   
               
               
                  
               
               
                  	1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais,
                     suderinti 5 straipsnio 1 dalies a punktas turi būti aiškinamas taip, kad prekių ženklo savininkas turi teisę uždrausti reklamuojančiam
                     asmeniui, remiantis su šiuo prekių ženklu sutampančiu raktiniu žodžiu, kurį reklamuojantis asmuo be minėto savininko sutikimo
                     pasirinko teikdamas nuorodų teikimo internete paslaugas, reklamuoti tokias pačias prekes ar paslaugas, kurioms įregistruotas
                     šis prekių ženklas, jeigu tokia reklama vidutiniam internautui nesudaro galimybės arba sudaro galimybę tik sunkiai sužinoti,
                     ar skelbime nurodytos prekės arba paslaugos yra prekių ženklo savininko arba su juo ekonomiškai susijusios įmonės, ar, atvirkščiai,
                     trečiojo asmens.